laion/Wikipedia-Exotic huggingface dataset:
יוסף פליישמן

יוסף פליישמן (נולד ב-1947) הוא פרופסור אמריטוס במחלקה לתנ"ך באוניברסיטת בר-אילן, המתמחה במשפט השוואתי ובהיסטוריה של משפט עולם המקרא. נולד בבודפשט בירת הונגריה. בגיל 4 עלה לישראל בעלייה ההמונית עם הוריו ואחיו. בשנת 1961 החל ללמוד בישיבה התיכונית "בני עקיבא רעננה". בשנת 1965 החל ללמוד בישיבת מרכז הרב. את לימודיו האקדמיים עשה באוניברסיטת בר-אילן. בשנת 1973 קיבל תואר ראשון במקרא ובהיסטוריה כללית, בשנת 1978 קיבל תואר שני במקרא במסלול האשורולוגי ובשנת 1985 קיבל תואר דוקטור במקרא במסלול האשורולוגי. בין השנים 1982–1980 למד באוניברסיטת לונדון. בשנים 1987–1986 המשיך בלימודי פוסט-דוקטורט באוניברסיטה העברית ובאוניברסיטת תל אביב. כיום מתגורר פליישמן בפתח תקווה. משנת 1975 מרצה פליישמן באוניברסיטת בר-אילן. בשנת 1982 התמנה לראש מחלקת מו"פ – ראש צוות חדשנות פדגוגית במכללת לוינסקי לחינוך. ב-2002 התמנה לראש מחלקה ויו"ר המועצה האקדמית העליונה במכללת גבעת וושינגטון. שם גם ניהל את תוכנית M.Ed. בתנ"ך. בשנת 2010 התמנה לפרופסור מן המניין במחלקה לתנ"ך באוניברסיטת בר-אילן. הוא בעל הקתדרה על שם הרב ד"ר אשר וייזר. בשנת 2012 התמנה חבר סנט האוניברסיטה והמועצה האקדמית העליונה של האוניברסיטה, ומכהן גם כיו"ר בוועדות הסנט. חבר מערכת בכתבי העת: "Zeitschrift fuer Altorientalische und Biblische Rechtsgeschichte" ו"Jewish Law Association Studies". פרופסור פליישמן פרסם שני ספרים מדעיים בתחום ההיסטוריה של משפט המשפחה במזרח הקדום ובמקרא: הורה וילד במזרח הקדום והמקרא, הוצאת מאגנס, אוניברסיטת עברית, ירושלים, 1999 (340 עמודים) (עברית) יחסי אב-בת בחוק המקראי: CDL לחץ, הוצאת אוניברסיטת מרילנד, Bethesda, מרילנד, 2011. ערך ארבעה ספרים מדעיים בתחום חקר התנ"ך והמשפט העברי: XVIII חוק איגוד מדעי יהדות 2008. ד צ'ארלס פרסומים יחסי הגומלין בין השופט והחברה בעולם העתיק. מארב, 2005, לחץ אקדמי המערבי (רכז) כאשר מסתכלים על המזרח הקדום והתנ"ך דרך אותן עיניים, מחווה לפרופ 'א' Skaist, CDL לעיתונות (עם ד"ר ק 'אברהם) לחץ CDL, הוצאת אוניברסיטת מרילנד, Bethesda, מרילנד, 2012. נפח בר-אילן הכנס 18 (יהודי חוק האגודה ללימודים), 2008 בנוסף פרסם 60 מאמרים מדעיים שפיטים בתחום חקר משפטי המזרח הקדום, המשפט המקראי והמשפט העברי. הוריו הם פרי (יעקב) ואדית (טובה) פליישמן. נשוי לתחיה (לבית ליברמן) ואב לארבעה. נעמה, בתו השנייה בעלת דוקטורט במשפטים. בפייסבוק פרופסור יוסף פליישמן: באתר "דעת" פרופסור יוסף פליישמן: הכרה בילדים במקרא יוסף פליישמן, דף שער בספרייה הלאומית אתר אוניברסיטת בר-אילן המשפט המקראי, המשפט העברי הקדום ומשפטי המזרח הקדום הכנת לומדה ממוחשבת אינטרדיסצפלינארית להוראת סוגיות בתנ"ך בשיטה האינטרדיסצפלינארית
ברודריק

ברודריק (באנגלית: Broderick) הוא שם משפחה. האם התכוונתם ל... כריס ברודריק – גיטריסט אמריקאי הפועל במסגרת מספר להקות מתיו ברודריק – שחקן קולנוע וטלוויזיה יהודי אמריקני
לוקאס באריוס

לוקאס רמון באריוס קאסרס (בספרדית: Lucas Ramón Barrios Cáceres; נולד ב-13 בנובמבר 1984) הוא כדורגלן פרגוואי ממוצא ארגנטינאי המשחק בספורטיבו טרינידנסה. באריוס התחיל את הקריירה שלו במחלקת הנוער של ארחנטינוס ג'וניורס. בשנת 2004 הושאל לטיגרה. לאחר שעבר בטמוקו ובטירו פדראל, עבר בשנת 2007 לקוברלואה הצ'יליאנית בה הבקיע 26 שערים ב-39 משחקים. בשנת 2008 חתם באטלס תמורת 2.5 מיליון דולר. במאי 2008 חזר לצ'ילה כאשר הצטרף לקולו-קולו תמורת 2 מיליון דולר. באריוס הוביל את טבלת כובשי הליגה הקלאסורה כאשר כבש 18 שערים ב-16 משחקים, וסיים את העונה עם 37 שערים ב-38 משחקים. יכולתו הטובה של באריוס משכה עיניהן של מועדונים רבים והוא היה קרוב לחתימה בנאנסי הצרפתית אך העסקה לא יצאה לפועל. ביולי 2009, באריוס חתם בבורוסיה דורטמונד תמורת 4.2 מיליון אירו. בעונתו הראשונה במועדון הוא סיים במקום השלישי בטבלת מלך השערים של הבונדסליגה עם 19 שערים. בעונה השנייה שלו, באריוס המשיך את היכולת הטובה שלו. ב-19 באוגוסט 2010 הוא הבקיע צמד בניצחון 0–4 נגד קרבאך במסגרת שלב הפלייאוף במוקדמות הליגה האירופית. ב-29 באוגוסט 2010 באריוס הבקיע את שער הבכורה שלו בליגה בניצחון נגד שטוטגרט. באריוס זכה עם המועדון ב-2 אליפויות ובגביע בעונת 2011/2012. ב-2 במאי 2012, חתם בגואנגג'ואו אוורגראנד ל-4 שנים תמורת 8.5 מיליון אירו. ב-15 ביולי 2012, הוא ערך את הופעת הבכורה שלו בהפסד 0–1 בבית נגד גואנגזו R & F. ב-18 ביולי, באריוס הבקיע את שער הבכורה שלו בקבוצה במסגרת הגביע הסיני. כבר בעונתו הראשונה זכה באריוס עם המועדון בליגת האלופות האסיאתית ובגביע הסיני. ב-10 באוגוסט 2013, באריוס הצטרף לספרטק מוסקבה תמורת 7 מיליון אירו. ב-1 בדצמבר 2013 הוא הבקיע את שער הבכורה שלו בספרטק בניצחון 1–6 נגד וולגה ניז'ני נובגורוד. ב-12 באוגוסט 2014 הושאל למונפלייה עד לסיום העונה עם אופציה לרכישת כרטיס השחקן שלו בתום תקופת ההשאלה. ב-17 בינואר 2020, באריוס חתם בחימנסיה לה פלאטה. ב-8 באפריל 2010 באריוס קיבל אזרחות פרגוואית שאפשרה לו לשחק בנבחרת פרגוואי. במאי 2010, זומן לסגל הנבחרת לקראת מונדיאל 2010. ב-25 במאי 2010 הבקיע את שער הבכורה שלו בנבחרת בהפסד 1–2 נגד אירלנד. במהלך גמר קופה אמריקה 2011 קרע את השריר ונעדר כחודשיים מהמגרשים. קולו-קולו ליגת העל הצ'יליאנית: קלאוסרה 2008 בורוסיה דורטמונד אליפות גרמניה: 2010/2011, 2011/2012 הגביע הגרמני: 2011/2012 גואנגג'ואו אוורגראנד אליפות סין: 2012 הגביע הסיני: 2012 פלמיירס הגביע הברזילאי: 2015 אליפות ברזיל: 2016 גרמיו גביע ליברטדורס: 2017 אישיים מלך השערים בליגת העל הצ'יליאנית: אפרטורה 2008, קלאסורה 2008 השחקן הפרגוואי של השנה: 2010 שחקן השנה בגביע הסיני: 2012 לוקאס באריוס, ברשת החברתית אקס (טוויטר) לוקאס באריוס, ברשת החברתית אינסטגרם לוקאס באריוס, באתר Transfermarkt לוקאס באריוס, באתר Fussballdaten.de (בגרמנית) לוקאס באריוס, באתר Soccerway לוקאס באריוס, באתר WorldFootball.net לוקאס באריוס, באתר National Football Teams לוקאס באריוס, באתר FootballDatabase.eu
ארגוטליס

ארגוטליס (ביוונית: ΠΑΕ Εργοτέλης) היא קבוצת כדורגל יוונית, המייצגת את העיר הרקליון. הקבוצה משחקת בליגת המשנה היוונית. הקבוצה נוסדה בשנת 1929. לקבוצה תואר אחד כאשר זכתה בגביע החובבים בשנת 1983. אחרי שנים בליגות הנמוכות, בשנת 2004 עלה המועדון לראשונה בתולדותיו לליגת העל היוונית וירדה ממנה לאחר עונת 2012. מדיה וקבצים בנושא ארגוטליס בוויקישיתוף אתר האינטרנט הרשמי של ארגוטליס (ביוונית) ארגוטליס, ברשת החברתית פייסבוק פרופיל, באתר Soccerway ערך זה הוא קצרמר בנושא מועדוני כדורגל ובנושא יוון. אתם מוזמנים לתרום לוויקיפדיה ולהרחיב אותו.
אוויאן (כדורגל)

אוויאן טונון גאייאר (בצרפתית: Évian Thonon Gaillard Football Club) הוא מועדון כדורגל צרפתי ממחוז סבואה עילית אשר מארח את משחקיו הביתיים בפארק דה ספור שבעיר אנסי. המועדון קרוי על שם הערים אוויאן ותונון שלחוף אגם ז'נבה וגאייאר שליד ז'נבה. המועדון הוקם בשנת 2007. בעונת 2010/2011 העפילה הקבוצה לראשונה לליגת העל הצרפתית. בעונת 2012/2013 העפילה לגמר הגביע הצרפתי והפסידה לקבוצת בורדו. נכון לעונת 2021/2022 הקבוצה משחקת בליגה הלאומית השלישית שהיא הליגה החמישית בחשיבותה במבנה ליגות הכדורגל בצרפת. מדיה וקבצים בנושא אוויאן בוויקישיתוף אתר האינטרנט הרשמי של אוויאן (בצרפתית) פרופיל, באתר Transfermarkt פרופיל, באתר Soccerway פרופיל, באתר FootballDatabase.eu ערך זה הוא קצרמר בנושא כדורגל צרפתי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
ברידג'ס

ברידג'ס (באנגלית: Bridges) הוא שם משפחה. האם התכוונתם ל... אנג'ליקה ברידג'ס – שחקנית, דוגמנית וזמרת אמריקאית בו ברידג'ס – בנם של השחקנים לויד ודורותי ברידג'ס, ואחיו של ג'ף ברידג'ס ג'ף ברידג'ס – בנם של השחקנים לויד ודורותי ברידג'ס, ואחיו של בו ברידג'ס מיילס ברידג'ס – כדורסלן אמריקאי מיקל ברידג'ס – כדורסלן אמריקאי לויד ברידג'ס – שחקן אמריקאי, בעלה של דורותי ברידג'ס ואביהם של בו וג'ף רובי ברידג'ס – הילדה שחורת-העור הראשונה שלמדה בבתי הספר לילדים לבנים במדינות הדרום של ארצות הברית סמואל אוגוסטוס ברידג'ס – פוליטיקאי אמריקאי
ניקולאוס קארליס

ניקולאוס קארליס (ביוונית: Νικόλαος Καρέλης; נולד ב-24 בפברואר 1992) הוא כדורגלן יווני המשחק בעמדת החלוץ בפאנטוליקוס. קארליס התחיל את הקריירה שלו במחלקת הנוער של ארגוטליס, ב-20 באפריל 2008, ערך את הופעת הבכורה שלו בניצחון 0-2 נגד סקודה קסנתי, ובכך הפך לשחקן הצעיר ביותר שמשחק במועדון בליגה הבכירה. קארליס יצא להתרשמות במדי ארסנל ועזר לה לזכות בטורניר בו השתתפה, אך בסופו של דבר לא הצטרף לתותחנים. בארגוטליס הרבה לשחק בעיקר במחלקת הנוער, ובקיץ 2012 הוא חתם באמקאר פרם הרוסית. ב-20 ביולי 2013 חתם בפנאתינאיקוס על חוזה לשלוש אחרי שלא זכה לדקות משחק ברוסיה. ב-18 באוגוסט 2013 הוא ערך את הופעת הבכורה שלו בניצחון 0-2 נגד פאנטוליקוס וב-24 בנובמבר 2013, הוא הבקיע את צמד הבכורה שלו בניצחון 1-3 נגד פאס יואנינה. ב-26 באפריל 2014, הוא הבקיע את השער השלישי בניצחון 1-4 נגד פאוק סלוניקי בגמר הגביע היווני. בינואר 2016 עבר לגנק מליגת העל הבלגית וכבר בהופעת הבכורה בליגה נגד זולטה ורכם כבש שער ניצחון דקות ספורות לפני סוף המשחק. בקיץ 2018, קארליס הושאל לפאוק סלוניקי. ב-22 באוגוסט 2019 חתם בברנטפורד. ב-8 באוקטובר 2020, חתם בדן האג מליגת העל ההולנדית. ב-31 בינואר 2021, קארליס חתם בפאנטוליקוס מליגת העל היוונית. קארליס ערך את הופעת הבכורה שלו בנבחרת הצעירה של יוון ב-14 בנובמבר 2011 בהפסד 1-0 נגד בוסניה והרצגובינה. ב-11 באוקטובר 2014 ערך את הופעת הבכורה שלו בנבחרת הבוגרת בתיקו 1-1 נגד פינלנד כאשר הוא כבש את שער השוויון שהיה גם שער הבכורה שלו בנבחרת. מדיה וקבצים בנושא ניקולאוס קארליס בוויקישיתוף ניקולאוס קארליס, באתר Transfermarkt ניקולאוס קארליס, באתר Soccerway ניקולאוס קארליס, באתר WorldFootball.net ניקולאוס קארליס, באתר National Football Teams ניקולאוס קארליס, באתר FootballDatabase.eu ניקולאוס קארליס, באתר ESPN
אלפמן

אלפמן (באנגלית: Elfman) היא משפחה יהודית-אמריקנית. האם התכוונתם ל... בודי אלפמן (אנ') – שחקן אמריקאי-יהודי. בנו של ריצ'רד אלפמן בלוסום אלפמן (אנ') – סופרת אמריקאית. אמם של דני וריצ'רד אלפמן ג'נה אלפמן – שחקנית קולנוע וטלוויזיה אמריקאית. אשתו של השחקן בודי אלפמן דני אלפמן – מלחין אמריקאי-יהודי, הידוע במוזיקה שהוא כותב לסרטי קולנוע וסדרות טלוויזיה ריצ'רד אלפמן (אנ') – איש תעשיית הקולנוע האמריקנית, בנה של בלוסום אלפמן, אחיו של דני אלפמן, ואביו של בודי אלפמן
Reclassified

Reclassified (בעברית: סווג מחדש) היא המהדורה המחודשת לאלבום הבכורה של הראפרית האוסטרלית איגי אזליה, The New Classic. מהדורה זו יצאה לאור ב-24 בנובמבר 2014 דרך חברת התקליטים איילנד רקורדס. האלבום המחודש, שיצא לאור שבעה חודשים לאחר הוצאת אלבום הבכורה של אזליה, כולל חמישה שירים חדשים, ועוד שבעה שירים מהאלבום הקודם. ב-4 בספטמבר 2014 הודיעה אזליה כי היא מתכננת להוציא מהדורה מחודשת לאלבום הבכורה שלה, The New Classic. אזליה ציינה כי באלבום תתארח הזמרת הבריטית אלי גולדינג, ופרסמה הצצה לשיר "Beg For It", בהשתתפות הזמרת מו. באוקטובר פרסמה חברה של אזליה באינסטגרם שתי הצצות לשירים "Beg For It" ו-"Iggy SZN". ב-23 באוקטובר 2014 יצא לאור השיר "Iggy SZN" כסינגל שיווקי. "Beg for It" - יצא לאור ב-24 באוקטובר 2014 כסינגל הראשון מהאלבום. בשיר משתתפת הזמרת הדנית מו. את ההוק בשיר כתבה צ'רלי XCX, ששיתפה פעולה בעבר עם אזליה בשיר "Fancy". "Trouble" - יצא לאור כסינגל השני מהאלבום ב-24 בפברואר 2015. בשיר משתתפת הזמרת האמריקאית ג'ניפר הדסון. מידע על האלבום Reclassified באתר MusicBrainz מידע על האלבום Reclassified באתר AllMusic האלבום Reclassified באתר Discogs ההודעה על ההוצאה המחודשת בעמוד הטוויטר של אזליה הצצה לשיר "IGGY SZN" באינסטגרם הצצה לשיר "Beg For It" באינסטגרם
יהודה נאות

יהודה נאות (גלובמן) (1924 – 1 בינואר 2024) היה איש צבא ישראלי, מפקד באצ"ל וקצין צה"ל בדרגת אלוף-משנה, כיהן כמפקד אגד ארטילרי 214 במלחמת ששת הימים וכמפקד עוצבת כידון. לאחר שחרורו כיהן כמבקר מערכת הביטחון וכמנכ"ל ויו"ר השקם. נאות נולד בפתח תקווה, בנם של יצחק-שלמה ונחמה גלובמן ונינו של מייסד המושבה יהושע שטמפפר מראשוני הפרדסנים בפתח תקווה. בגיל 15 הצטרף לתנועת בית"ר ובגיל 16 התנדב לאצ"ל. פעל תחת הכינוי "אביתגר", מילא בארגון תפקידי פיקוד בהם מפקד פתח תקווה ומפקד חיל הקרב (ח"ק) בירושלים. הוא השתתף בפעולות רבות, בהן היה, בין היתר, מפקד הפעולה נגד משרדי העלייה בירושלים בפברואר 1944, מפקד הפעולה להשתלטות על תחנת השידור ברמאללה במאי 1944, ומפקד פעולת פיצוץ מטה הבולשת הבריטית במגרש הרוסים ביולי 1944, פעולה בה נפצע מרסיס בחזהו. באוגוסט 1944 נעצר על ידי הבריטים, הושם במעצר בלטרון ובאוקטובר 1944 הוגלה למחנה מעצר באפריקה. ביוני 1946 היה בקבוצת הבורחים שנמלטה ממחנה אסמרה, אך נתפס והועבר לקניה. הוא שוחרר ושב לארץ ישראל רק ביולי 1948. לאחר הקמת צה"ל הצטרף לחיל התותחנים והשתחרר מצה"ל ב-1950 בדרגת רב-סרן. בשנת 1955 שב לצה"ל, שירת כקצין המבצעים במפקדת קצין תותחנים ראשי. ב-1957 מונה למפקד גדוד 332, גדוד תותחנים מוצנח. בהמשך פיקד על גדוד 402. שימש מפקד התותחנים הפיקודי בפיקוד המרכז, קצין הדרכה וסגן קצין תותחנים ראשי ומפקד ביסל"ת. במלחמת ששת הימים שימש במינוי חירום מפקד אגד ארטילרי ומפקד הסיוע של אוגדה 31 שלחמה בחזית המצרית. ביולי 1968 מונה למפקדו הראשון של אגד ארטילרי 209, האגד הקבוע הראשון בחיל ופיקד עליו במשך כשנה. נאות היה בוגר פו"ם, המכללה לביטחון לאומי והאקדמיה לארטילריה של צבא ארצות הברית בפורט סיל שבאוקלהומה. לאחר שחרורו מונה בידי שר התחבורה עזר ויצמן, בינואר 1970, לראש אגף הרישוי במשרד התחבורה. בסוף שנת 1970 פרש מתפקידו באגף הרישוי, לאחר שעזר ויצמן עזב את המשרד. בשנים 1977 עד 1980 כיהן כמבקר מערכת הביטחון, כמינוי של עזר ויצמן. לאחר מכן שימש סגן מנכ"ל השק"ם, ועם פטירתו של המנכ"ל שימש כמנכ"ל בפועל. ביולי 1983 נתמנה למנכ"ל השק"ם בעקבות הצבעה חשאית בה גבר על יוחנן גור. באפריל 1984 עבר להיות יו"ר השקם. נפטר ב-1 בינואר 2024. יהודה גלובמן-נאות ("אביתגר"), אתר האצ"ל גלובמן, משפחה, אתר הארכיון לתולדות פתח תקווה יהודה לפידות, ההתקפה על מטה הבולשת המחוזית רוח רעננה במשרד התחבורה, מעריב, 10 במרץ 1970 יהודה נאות - מנהל אגף הרישוי, מעריב, 28 בינואר 1970 סמנכ"ל אגף הרישוי, מעריב, 4 בדצמבר 1970 אל"מ י. נאות - לכהונתו כמבקר מערכת הבטחון, דבר, 20 באוקטובר 1977 יעקב ארז, מיקבץ, מעריב, 29 באוגוסט 1980 מנכ"ל, מעריב, 1 בדצמבר 1982 ניבה לניר, המכולת של אבא, דבר, 8 ביולי 1983 בהצבעה דראמטית בשקם גבר נאות על גור, דבר, 11 ביולי 1983 יוחנן גור מנכ"ל השקם, יהודה נאות - היו"ר, מעריב, 4 באפריל 1984
ואסילה

ואסילה (אנגלית: Wasilla) היא העיר הגדולה ביותר במחוז מאטאנסוקה-סאסיטנה במדינת אלסקה שבארצות הברית. זו העיר השישית בגודלה באלסקה ונמצאת בדרום-מרכז המדינה. ואסילה נחשבת לחלק מאזור המטרופולין של אנקורג'. על פי מפקד האוכלוסין של ארצות הברית לשנת 2020, מונה אוכלוסיית העיר כ-9,054 תושבים. ואסילה צברה תשומת לב בינלאומית כאשר שרה פיילין, שהייתה בעברה ראש העיר של ואסילה ומושלת אלסקה ונבחרה על ידי ג'ון מקיין להיות סגניתו במסע הבחירות לנשיאות ארצות הברית 2008. בתקופת עידן הקרח האחרונה של לפני 26,500 עד 10,000 שנים, חצי הכדור הצפוני היה מכוסה בקרח. בעבר נמצאו עדויות לכך שהאדם הקדמון עבר באזורים אלו. אזור זה יושב לראשונה על ידי ילידי אלסקה שניצלו את האדמות הפוריות ואת אפשרויות הדיג באזור. משנת 1741, אלסקה נכבשה והייתה שייכת לרוסים עד אשר האמריקאים רכשו את אלסקה בשנת 1867. בשנת 1974 נוסדה העיר ואסילה. בשנת 2016 נפתח מרכז יהודי בעיר ואסילה על ידי שליח חב"ד הרב מנחם מענדל גרינברג. על פי לשכת מפקד האוכלוסין של ארצות הברית, שטחה הכולל של העיר הוא 32.2 קמ"ר, אשר מתוכם 30.4 קמ"ר אדמה ו-1.8 קמ"ר מים. העיר נמצאת 104 מטרים מעל פני הים. ואסילה נמצאת 69.2 ק"מ צפון-מזרחית מהעיר הגדולה במדינת אלסקה, אנקורג'. כמעט שליש מתושבי ואסילה נוסעים כ-40 דקות אל מקום עבודתם באנקורג' כל יום. האקלים בוואסילה דומה לזה שבאנקורג', אך בשעות אור היום מזג האוויר מעט יותר חמים. בממוצע, במהלך השנה כולה, יש 30–31 ימים בטמפרטורה של 18− °C לעומת 37–38 ימים של 21 °C ו-1.4 ימים של 27 °C. כמות המשקעים הממוצעת השנתית היא 430 מ"מ וממוצע של 132 ס"מ של שלג יורד בשנה. על פי מפקד האוכלוסין של שנת 2000 בארצות הברית, היו בעיר 5,469 תושבים, 1,979 משקי בית ו-1,361 משפחות. צפיפות האוכלוסייה הייתה 180.2 נפש לקמ"ר. היו 2,119 יחידות דיור בצפיפות ממוצעת של 69.8 דירות לקמ"ר. 85.5% מתושבי העיר הם לבנים, 0.6% שחורים או אפרו אמריקאים, 5.3% אינדיאנים, 1.3% אסיאתים, 1.3% מגזע אחר ו-5.9% משני גזעים או יותר. ההכנסה החציונית למשק בית בעיר הייתה $48,226, ההכנסה החציונית למשפחה הייתה $53,792. ההכנסה החציונית של גברים הייתה $41,332 לעומת $29,119 לנשים. ההכנסה לנפש בעיר הייתה $21,127. בערך 5.7% משפחות ו-9.6% מהאוכלוסייה היו מתחת לקו העוני, מתוכם 12.6% מתחת לגיל 18 ו-9.7% מגיל 65 ומעלה. מדיה וקבצים בנושא ואסילה בוויקישיתוף אתר האינטרנט הרשמי של ואסילה (באנגלית) אתר האינטרנט הרשמי של ואסילה (באנגלית) אתר האינטרנט של ואסילה
עומק אופטי (אסטרופיזיקה)

עומק אופטי (אנגלית: Optical depth) באסטרופיזיקה הוא גודל פיזיקלי חסר ממדים המתאר את הפיזורים והבליעות שעוברת קרינה בעת מעבר דרך תווך. בהכללה ניתן לראות זאת כרמת השקיפות של תווך. כאשר קרינה אלקטרומגנטית או קרינת חלקיקים עוברת דרך תווך, חלק מהפוטונים או החלקיקים נבלעים או מפוזרים בתווך, בזמן שאחרים עוברים דרכו. כך שטף הקרינה מונחת על ידי מעבר בחומר. עומק אופטי הוא מדד למספר הפיזורים והבליעות שעוברת הקרינה, כלומר מדד לעוצמת ההנחתה של הקרינה. לרוב מגדירים עומק אופטי לגרמי שמים גזיים כמו כוכבים או ענקי גזים. עומק אופטי תלוי בספיגות של החומר ממנו מורכב הגרם והקשר בין עומק פיזי (המסומן לרוב באות z) לבין עומק אופטי (המסומן לרוב באות τ {\displaystyle \tau } ) יכול לעזור בתיאור של המבנה הפנימי של הגרם. עומק אופטי מוגדר כאינטגרל באופן הבא: τ ≡ ∫ κ ρ d r = ∫ σ n d r {\displaystyle \tau \equiv \int \kappa \rho dr=\int \sigma ndr} כאשר: κ {\displaystyle \kappa } -אטימות (או "מקדם ההנחתה") ρ {\displaystyle \rho } - צפיפות החומר σ {\displaystyle \sigma } - חתך פעולה לפיזור n -מספר החלקיקים המפוזרים ליחידת נפח שתי ההגדרות האינטגרליות למעשה שקולות, מכיוון שמהלך חופשי ממוצע באסטרופיזיקה מוגדר על ידי: ℓ = ( n σ ) − 1 = ( κ ρ ) − 1 {\displaystyle \ell =(n\sigma )^{-1}=(\kappa \rho )^{-1}} כאמור, עומק אופטי נותן עומדן לרמת ההנחתה של הקרינה במעברה בתווך. עוצמת הקרינה ("ראדיאנס") כתלות במרחק המעבר בחומר קטנה מעריכית: I = I 0 e − τ {\displaystyle I=I_{0}e^{-\tau }} אם מניחים תווך אחיד מבחינה אופטית לאורך התקדמות האלומה, ניתן לנוון את האינטגרל למכפלה: I = I 0 e − κ ℓ {\displaystyle I=I_{0}e^{-\kappa \ell }} על מנת להגדיר את הגבול בין הפוטוספירה לבין הכרומוספירה, הוחלט על ידי קירוב, להגדיר גבול זה כמקום בו τ = 2 3 {\displaystyle \tau ={\frac {2}{3}}} . הקירוב, שנוסח על ידי ארתור אדינגטון לוקח בחשבון הימצאות של יוני מימן H − {\displaystyle H^{-}} באטמוספירת הכוכב והוא אינו תלוי באורך גל של הקרינה. במקרה כזה מתקיים הקשר הבא: T 4 = 3 4 T e 4 ( τ + 2 3 ) {\displaystyle T^{4}={\frac {3}{4}}T_{e}^{4}\left(\tau +{\frac {2}{3}}\right)} כאשר T זו טמפרטורה ו T e {\displaystyle T_{e}} טמפרטורה אפקטיבית, כלומר טמפרטורה המתאימה לקרינת גוף שחור. כך לפי הגדרה זו, מתקיים שבפוטוספירה, בעומק האופטי של τ = 2 3 {\displaystyle \tau ={\frac {2}{3}}} , טמפרטורה של הפוטוספירה שווה לטמפרטורה האפקטיבית של הכוכב. במקרה כזה, פוטוספירה מוגדרת בשכבה דקה בה כל פוטון יעבור פיזור בודד או פחות לפי יציאתו מהכוכב. הערך "עומק אופטי", באתר אסטרופדיה Optical Depth - from Eric Weisstein's World of Physics ערכו תלוי בסוג החומר, צפיפותו, אורך הגל של הקרינה וכוון התקדמותה.
סן לורן

האם התכוונתם ל... לאורנטיוס מרומא – אחד משבעה דיאקונים בתקופת רומא העתיקה שם משפחה: איב סן-לורן – מעצב אופנה צרפתי ג'ולי מאדאם דה סן לורן – אצילה צרפתייה לואי סן-לורן – מראשי ממשלת קנדה סן לורנצו (פירושונים) סנט לורנס
רוני מרום

רוני מרום (נולד ב-25 באוגוסט 1966) הוא פוליטיקאי ישראלי ששימש ראש המועצה המקומית מצפה רמון. שירת בצה"ל כקצין בדרגת אלוף-משנה ופיקד על עוצבת אשדות ועל מערך החימוש המדויק היבשתי - עוצבת קלע דוד בחיל התותחנים. מרום נולד באילת, בנם של אלכס וסילבי מרציאנו. בגיל שש עבר עם משפחתו למושב תלמי אליהו ולמד בפנימייה הצבאית לפיקוד בתל אביב (מחזור ט"ז). ב-1984 התגייס לצה"ל והתנדב לשרת ביחידת מורן. לאחר מכן פיקד על יחידת מיתר, הדריך בקורס מפקדי פלוגות ושימש כראש מחלקת בקרה ומעקב של צה"ל. בשנים 2005 עד 2008 פיקד על עוצבת קלע דוד. לאחר שחרורו נטע כרם זיתים באזור מצפה רמון, עמד בראש קבוצה שהקימה בית הספר לחינוך דמוקרטי - "רותם" ויזם את המכינה לבוגרי צבא "אפיקים בנגב". ב-2013 התמודד בבחירות לראשות המועצה המקומית מצפה רמון וניצח את ראש המועצה המכהנת, פלורה שושן, כשזכה במעל ל-63% מקולות הבוחרים. בבחירות לרשויות המקומיות ב-2018, התמודד על כהונה שנייה מול פלורה שושן וניצח שוב עם מעל 61% מקולות הבוחרים. לקראת הבחירות ב-2023, הודיע כי לא יתמודד על כהונה שלישית. מרום נשוי ואב לתאומים. הוא בעל תואר ראשון במזרחנות מאוניברסיטת תל אביב, בוגר המכללה לביטחון לאומי ותואר שני במדע המדינה מאוניברסיטת חיפה. בעל חגורה שחורה בקראטה (קיוקושינקאי) ואיש ברזל. מדיה וקבצים בנושא רוני מרום בוויקישיתוף עודד בר-מאיר, רוני מרום רץ לראשות מועצת מצפה רמון, באתר mynet (כפי שנשמר בארכיון האינטרנט), 28 ביולי 2013 שמעון איפרגן, ‏איפה מסתתרת לאס וגאס של ישראל?, באתר ‏מאקו‏, 5 בנובמבר 2013 ריאיון עם רוני מרום יולי 2020 (דעת מדבר - הנגשת ידע מהמדבר) מאמריו: רוני מרום, ‏"נדרשת אמירה קונקרטית", השילוח, 6, ספטמבר 2017 רוני מרום, באתר "בהשקט ובבטחה". רוני מרון- חקלאי, מצפה רמון, כתבה בערוץ הראשון, 20 בפברואר 2012 הדס מגן, ‏היפהפייה הנרדמת: האם מצפה רמון עולה על המסלול?, באתר גלובס, 19 בפברואר 2011
אדואר שטון

אדואר פייר לאו שָטוֹן (בצרפתית: Édouard Pierre Léon Chatton;‏ 11 באוקטובר 1883 – 23 באפריל 1947) היה ביולוג ימי צרפתי שתיאר לראשונה את ההבדל בין המערכות האיקריוטיות והפרוקריוטיות של ארגון התא. שטון טבע את המושגים במאמרו משנת 1925, "Pansporella perplex: Reflections on the Biology and Phylogeny of the Protozoa". שטון, יליד רומו, פריבור, התעניין בתחילה בפרוטוזאות אנושיות פתוגניות שונות, ממשפחת הנבגוניות וה-Trypanosomatids. מאוחר יותר הוא הרחיב את מחקריו ובחן גם פרוטיסטים ימיים, ובכך תרם לתיאור פרוטיסטים dinoflagellate. במכון פסטר בו עבד בין השנים 1907–1919, פגש שטון את אנדרה מישל לווף, לימים זוכה פרס נובל לפיזיולוגיה או רפואה, והפך להיות מורו. שני המדענים נותרו קרובים עד למותו של שטון בבניו סִיר-מֵר, הפירנאים המזרחיים בשנת 1947. חייו של שטון לפי ציר-זמן, באתר מכון פסטר Jean-Jacques Amigo, « Chatton (Édouard, Pierre, Léon) », in Nouveau Dictionnaire de biographies roussillonnaises, vol. 3 Sciences de la Vie et de la Terre, Perpignan, Publications de l'olivier, 2017, 915 p. (ISBN 9782908866506) Sapp, J. (2005). "The Prokaryote-Eukaryote Dichotomy: Meanings and Mythology". Microbiology and Molecular Biology Reviews 69 (2): 292–305. doi:10.1128/MMBR.69.2.292-305.2005. PMC 1197417. PMID 15944457. Soyer-Gobillard, Marie-Odile (2010). "Edouard Chatton (1883–1947) and the dinoflagellate protists: concepts and models". International Microbiology 9 (3): 173–177. Retrieved 2013-05-20. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מייק ווגל

מייקל ג'יימס "מייק" ווגל (באנגלית: Michael James "Mike" Vogel; נולד ב-17 ביולי 1979) הוא שחקן ודוגמן עבר אמריקאי. ווגל נולד במחוז מונטגומרי, פנסילבניה שבארצות הברית, למשפחה נוצרית ממוצא גרמני. הוריו הם קאת'י וג'ים ווגל. הוא גדל והתחנך במחוז באקס בפנסילבניה. סביו משני הצדדים לחמו במלחמת העולם השנייה. אחד היה מפקד טנק בקרב על הבליטה, והשני היה בחיל הים האמריקאי. ווגל הוא הבכור מבין שלושה אחים ולו אח קטן בשם דניאל אהרון ואחות בשם קריסטין. בתיכון היה חלק מנבחרת ההיאבקות. הוא גם למד באוניברסיטת קיירן בלנגהורן, פנסילבניה בשנת 1998. במהלך תחילת שנות האלפיים, נסע לעיתים קרובות לעיר ניו יורק במטרה לבחון תפקידי משחק ומשבצות דוגמנות. בתחילת דרכו ווגל דגמן ג'ינסים לחברת האופנה לוי שטראוס ושות' ומיד לאחר מכן לוהק לסדרת הטלוויזיה "ככה זה בחיים" בתפקיד חוזר של דין פיראמטי בין השנים 2001–2004. בשנת 2003 פרץ לתחום הקולנוע והשתתף בסרט "גרינד" לצדם של אדם ברודי וג'ניפר מוריסון. גם השתתף בסרטים "אנקת גבהים", ו"המנסרים מטקסס". בשנת 2005, אחרי ביטול "ככה זה בחיים", ווגל כיכב בארבעה סרטים באותה שנה: "אחוות הג'ינס", "השמועה אומרת ש...", "סופרקרוס" ו"משחקי גנגסטה", בין היתר לצדם של ג'ניפר אניסטון, בלייק לייבלי, אן האת'וויי וקווין קוסטנר. ב-2006 כיכב בסרט הקולנוע "פוסידון" לצדו של קורט ראסל, הסרט הוא חידוש לסרט משנות השבעים בשם "הרפתקה בפוסידון". ווגל השתתף בסרט "קפאין" לצדו של ברקין מאייר. בשנת 2010 שיחק בתפקיד ראשי בסדרת הטלוויזיה הרפואית "מיאמי מדיקל" של רשת CBS, בוטלה לאחר עונה אחת. בשנת 2011 שיחק בשני שוברי קופות: בסרט הדרמה "העזרה" לצידה של אמה סטון ובקומדיה הרומנטית "מה המספר שלך?" לצידו של כריס אוונס. באותה שנה שיחק את התפקיד הראשי בסדרה "פאן אם" של רשת ABC. לאחר עונה אחת הסדרה בוטלה. אתר האינטרנט BuddyTV דירג אותו במקום ה-96 ברשימת הגברים הסקסיים בטלוויזיה לשנת 2011. בשנת 2014 דורג במקום ה-29 ובשנת 2015 דורג במקום ה-42. בשנת 2013 שיחק בסדרה "בייטס מוטל". החל מיוני 2013 החל ווגל לככב בתפקיד הראשי בסדרה "בתוך הבועה" אשר מבוססת על הספר מאת סטיבן קינג. ב-30 ביוני 2014 חזרה הסדרה לעונה שנייה, ב-25 ביוני 2015 חזרה הסדרה לעונה שלישית ואחרונה. ב-4 בינואר 2003 נישא ווגל לדוגמנית קורטני, לאחר שהשניים הכירו במסיבה של תעשיית הדוגמנות; הם התחתנו באותה כנסייה שבה התחתנו הוריו של מייק. לזוג שלושה ילדים: קייסי רנה (נולדה ב-2007), צ'ארלי ב. (נולד ב-2009) וגבריאל ג'יימס (נולד ב-2013). המשפחה מתגוררת בנאשוויל, טנסי ובבעלותם כלב מסוג פאג ושני סוסים. מדיה וקבצים בנושא מייק ווגל בוויקישיתוף אתר האינטרנט הרשמי של מייק ווגל מייק ווגל, ברשת החברתית אקס (טוויטר) מייק ווגל, ברשת החברתית אינסטגרם מייק ווגל, במסד הנתונים הקולנועיים IMDb (באנגלית) מייק ווגל, באתר "אידיבי", מאגר הידע העברי לקולנוע ישראלי ועולמי מייק ווגל, באתר AllMovie (באנגלית) מייק ווגל, באתר Rotten Tomatoes (באנגלית) מייק ווגל, באתר Box Office Mojo (באנגלית) מייק ווגל, במסד הנתונים הקולנועיים KinoPoisk (ברוסית) מייק ווגל, באתר Discogs (באנגלית)